
SURAH AL-FAJR 
Surah Waktu Fajar 
Surah (89) - Makkiyah - 30 ayat 




Dengan nama Allah Yang Maha Penyayang dan Maha Pengasih. 




1. Demi waktu fajar. 




2. Dan demi malam-malam yang sepuluh. 




3. Dan demi (solat) yang genap dan yang ganjil. 



(p 

4. Dan demi malam ketika ia berlalu. 

5. Tidakkah sumpahku itu merupakan sumpah (yang mengandungi hikmat) 
kepada orang-orang yang berakal. 

6. Tidakkah engkau perhatikan bagaimana Tuhanmu bertindak terhadap 
kaum 'Ad? 




1. 




Taitu penhuhuK 
bertiang tinggi. 



» -f 






8. Yang tidak pernah diciptakan sepertinya di negeri-negeri yang lain. 

i 

y 

9. Dan terhadap kaum Thamud yang handal memahat bukit-bukit batu di 
Wadil-Qura. 

j 




✓ < 










> 






10. Dan terhadap Fir'aun yang mempunyai binaan-binaan besar yang teguh. 



11. Mereka semua telah bermaharajalela di negeri masing-masing. 






12. Dan mereka telah melakukan banyak kerosakan. 




13. Kerana itu Tuhanmu menimpakan ke atas mereka cemeti azab. 



14. Sesungguhnya Tuhanmu itu sentiasa mengawasi (tindak-tanduk hamba- 
Nya). 




1 5 . Adapun manusia, apabila diuji Tuhannya dengan memberikan kepadanya 
kemuliaan dan ni'mat-ni'mat (yang mewah), maka dia akan berkata 
(megah): Tuhanku telah memuliakanku. 

16. Dan apabila dia diuji Tuhannya dengan menyempitkan rezekinya, maka 
dia akan berkata (hampa): Tuhanku telah menghinakanku. 






17. Tidak sekali-kali begitu! Bahkan kamu tidak memuliakan anak yatim. 




18. Dan kamu tidak saling menggalak untuk memberi makanan kepada orang 
miskin. 



19. Dan kamu makan harta pusaka dengan segala kerakusan. 

20. Dan kamu cintakan harta kekayaan dengan segala kecintaan. 

2 1 . Tidak sekali-kali tidak! Apabila bumi telah digegarkan dengan sedahsyat 
gegaran. 

22 . Dan apabila Tuhanmu tiba dan para malaikat turun berjajar. 

23. Dan apabila pada hari itu dibawa Neraka Jahannam, maka pada hari itulah 
baru manusia sedar, tetapi apalah gunanya kesedaran itu? 



24. Dia akan merungut: Alangkah bagusnya jika aku telah sediakan amalan- 
amalan yang baik untuk hidupku (di Akhirat)! 

Pemandangan*pe- 
mandangan Indah 
Yang Tenang 




25. Pada hari itu, tiada seorang pun yang mengazab sedahsyat azab-Nya. 






26. Dan tiada seorang pun yang mengikat sedahsyat ikatan-Nya. 



27. Wahai jiwa yang tenang! 




28. Kembalilah kepada Tuhanmu dengan kepuasan dan mendapat keredhaan 
dari-Nya. 

29 - Dan silalah masuk ke dalam kumpulan para hamba kesayangan-Ku. 




30. Dan silalah masuk ke dalam Syurga-Ku. 



(Latar belakang dan pokok pembicaraan) 



Surah ini pada umumnya merupakan satu siri dari siri-siri Juzu' 'Amma yang sama 
yang menyeru hati manusia kepada keimanan, ketaqwaan, kesedaran dan renungan, 
tetapi ia mengandungi berbagai-bagai pengembaraan, nada-nada pernyataan, berbagai- 
bagai bayangan yang membentuk satu lagu yang bermacam-macam bunyi, tetapi 
membawa satu rentak irama yang seimbang. 



Sesetengah pemandangannya menggambarkan keindahan yang tenang, ciri-ciri 
dan nada-nada pernyataan yang mesra dan lembut seperti ayat-ayat bahagian permulaan 
yang menayangkan pemandangan-pemandangan alam ibadat solat di celah-celah 
pemandangan-pemandangan bayangan: 




1. "Demi waktu fajar." 

2. "Dan demi malam-malam yang sepuluh." 




3. "Dan demi (solat) yang genap dan yang ganjil." 







4. "Dan demi malam ketika ia berlalu." 



Sesetengah pemandangannya pula menggambarkan suasana kedahsyatan, riuh 
rendah dan gegak gempita, baik dari segi pemandangan mahu pun dari segi bunyi kata- 
katanya seperti pemandangan yang dahsyat dan ngeri ini. 



Pemandangan 
Riuh Rendah 




2 1 . "Tidak sekali-kali tidak! Apabila bumi telah digegarkan dengan sedahsyat 
gegaran." 




22. "Dan apabila Tuhanmu tiba dan para malaikat turun berjajar." 




23. "Dan apabila pada hari itu dibawa Neraka Jahannam, maka pada hari 
itulah baru manusia sedar, tetapi apalah gunanya kesedaran itu?" 



24. "Dia akan merungut: Alangkah bagusnya jika aku telah sediakan amalan' 
amalan yang baik untuk hidupku (di Akhirat)!" 




25. "Pada hari itu, tiada seorang pun yang mengazab sedahsyat azab-Nya." 



^ 7^3 bj 



26. "Dan tiada seorang pun yang mengikat sedahsyat ikatan-Nya." 

Sesetengah pemandangannya yang lain menggambarkan suasana-suasana 
kelembutan, ketenangan, keredhaan dan ketenteraman di mana pemandangan- 
pemandangan dan bunyi kata-kata kelihatan begitu serasi seperti pemandangan di 
bahagian akhir: 



' r>%' 






27. "Wahai jiwa yang tenang!" 




28. "Kembalilah kepada Tuhanmu dengan kepuasan dan mendapat keredhaan 
dari-Nya." 



29. "Dan silalah masuk ke dalam kumpulan para hamba kesayangan-Ku." 




30. "Dan silalah masuk ke dalam Syurga-Ku." 



Di dalam surah ini juga terdapat singgungan-singgungan sepintas lalu terhadap 
peristiwa-peristiwa kejatuhan dan keruntuhan umat-umat purba yang zalim dan angkuh. 
Bunyi ayat-ayatnya begitu imbang di antara nada cerita-cerita yang lembut dengan nada- 
nada kebinasaan yang keras yang dijelaskan dalam ayat-ayat (6 - 14): 




6. "Tidakkah engkau perhatikan bagaimana Tuhanmu bertindak terhadap 
kaum 'Ad?" 




7. "laitu penduduk negeri Iram yang mempunyai khemah-khemah yang 
bertiang tinggi." 



/ s > » * V ^ C 



-Ji 



8. "Yang tidak pernah diciptakan sepertinya di negeri-negeri yang lain." 






■> 

9 . "Dan terhadap kaum Thamud yang handal memahat bukit-bukit batu di 
Wadil-Qura." 



M f i' 



10. "Dan terhadap Fir’aun yang mempunyai binaan-binaan besar yang teguh." 

/ JV . •*'< ' 



11. "Mereka semua telah bermabarajalela di negeri masing-masing." 

v/A 

12. "Dan mereka telah melakukan banyak kerosakan." 

13. "Kerana itu Tuhanmu menimpakan ke atas mereka cemeti azab." 

14. "Sesungguhnya Tuhanmu itu sentiasa mengawasi (tindak-tanduk hamba- 
Nya)." 



Di dalam surah ini juga diterangkan persepsi-persepsi manusia dan nilai-nilai 
pegangannya yang bukan berteraskan keimanan. Penerangan ini mempunyai bentuk 
pengungkapan dan bunyi nada yang istimewa: 




1 5 . "Adapun manusia, apabila diuji Tuhannya dengan memberikan kepadanya 
kemuliaan dan ni'mat-ni'mat, maka dia akan berkata (megah): Tuhanku 
telah memuliakanku." 



j JjliAijy adt j jua U l i} Uj 



16. "Dan apabila dia diuji Tuhannya dengan menyempitkan rezekinya, maka 
dia akan berkata (hampa): Tuhanku telah menghinakanku." 



Tanggapan-taag' 
gapan Yang Tidak 
Berasaskan Keima- 
nan 



Kemudian Allah memberikan jawapan-jawapan terhadap persepsi-persepsi 
yang salah itu dengan menerangkan hakikat keadaan diri mereka yang sebenar yang 

menjadi punca lahirnya persepsi-persepsi yang salah itu melalui dua ragam 
ungkapan: 






17. "Tidak sekali-kali begitu, bahkan kamu tidak memuliakan anak yatim." 




18. "Dan kamu tidak saling menggalak untuk memberi makanan kepada 
orang miskin." 




19. "Dan kamu makan harta pusaka dengan segala kerakusan." 




O 






LUU-JUI 



20. "Dan kamu cintakan harta kekayaan dengan segala kecintaan." 



Di sini dapat diperhatikan bahawa ragam pengungkapan yang akhir ini merupakan 
jambatan yang menghubungkan di antara penjelasan mengenai keadaan mereka 
dengan penjelasan mengenai nasib kesudahan yang menunggu mereka, kerana selepas 
itu datang ayat: 



Gaya Pengungka- 
pan Yang Indah 




^ ^ z' y/- . 



Ia merupakan nada pertengahan dalam kekerasan bunyi di antara bunyi 
penjelasan yang pertama dengan bunyi ancaman yang akhir. 



Dari tayangan yang sepintas lalu ini, terdapat berbagai-bagai pemandangan yang 
beraneka warna di dalam surah ini serta berbagai-bagai nada dan rentak bunyi 
pengungkapannya dan berbagai-bagai gaya ceraian kata dan perubahan-perubahan 
akhir kata yang sama sesuai dengan tujuan-tujuan dan pemandangan-pemandangan 
yang dibentangkan itu, kerana itu surah ini dari aspek ini merupakan contoh yang 
sempurna bagi keserasian yang cantik dalam pengungkapan al-Qur'an. Di samping itu 
surah ini pada keseluruhannya memperlihatkan pengungkapan yang amat indah dan 
menarik. 



Pokok-pokok pembicaraan yang dibawa oleh pengungkapan-pengungkapan al- 
Qur'an yang indah dan seimbang itu adalah dibentangkan dengan terperinci seperti 
berikut: 

(Pentafsiran ayat-ayat 1 - 5) 




1. "Demi waktu fajar." 

2. "Dan demi malam-malam yang sepuluh." 




3. "Dan demi (solat) yang genap dan yang ganjil." 

4. "Dan demi malam ketika ia berlalu." 





5 . "Tidakkah sumpahku itu merupakan sumpah (yang mengandungi hikmat) 

kepada orang-orang yang berakal?" 



Dalam bahagian permulaan surah ini, Allah bersumpah dengan pemandangan- 
pemandangan dan makhluk-makhluk yang mempunyai roh-roh yang halus lemah-lembut 
dan mesra: 




1. "Demi waktu fajar." 



Waktu fajar merupakan detik waktu hidup yang mula menggerakkan nafasnya 
dalam suasana tenang, gembira, senyum mesra dan ketika seluruh alam yang sedang 
lena itu perlahan-lahan bangkit dari tidurnya, di mana bunyi nafasnya seolah-olah 
bisikan-bisikan munajat dan detik-detik pembukaan matanya seolah-olah detik-detik 
berdo'a dan memanjat permohonan. Kemudian: 




2. "Dan demi malam-malam yang sepuluh." 



Walaupun al-Qur'an menyebut "malam-malam yang sepuluh" itu secara umum 
namun terdapat riwayat-riwayat yang menentukannya. Menurut satu riwayat yang 



Alam Di Waktu 
Fajar 



Apakah Yang Di- 
maksudkan De- 
ngan Malam Yang 
Sepuluh? 

Solat Yang Genap 
Dan Solat Yang 
Ganjil Bilangan 
Rakaatnya 



Malam Digambar- 
kan Sebagal Peran- 
tau Dalam Perja- 
lanan 



dimaksudkan dengan malam-malam yang sepuluh itu ialah sepuluh malam dari bulan 
Zulhijjah, dan mengikut riwayat yang lain pula ialah sepuluh malam dari bulan 
Muharram dan dalam satu riwayat lagi ialah sepuluh malam dari bulan Ramadhan. Walau 
bagaimanapun mengekalkan "malam-malam yang sepuluh" dalam pengertiannya yang 
umum itu lebih mendalam keberkesanannya dan lebih lunak ertinya iaitu sepuluh 
malam yang berada dalam ilmu Allah dan dipandang mulia di sisi-Nya. Ia menggambarkan 
bayangan malam-malam yang berperibadi istimewa seolah-olah malam-malam itu 
merupakan makhluk-makhluk hidup yang bernyawa yang saling bermesra dengan kita 
dalam pengungkapan al-Qur'an yang lemah-lembut itu. 




3. "Dan demi (solat) yang genap dan yang ganjil." 



Ayat ini menggambarkan solat dan ibadat dalam suasana mesra iaitu suasana 
waktu fajar dan malam-malam yang sepuluh. Tersebut di dalam hadith: 

• ;^U1| ^ 

"Dari ibadat solat, ada yang genap dan ada yang ganjil (yakni 
bilangan raka'atnya)." 



Inilah pengertian yang paling sesuai di dalam suasana ini. Di sini roh ibadat 
yang khusyu' bertemu dengan roh alam yang tenang tenteram, dan di sini juga roh 
orang-orang yang beribadat, berdialog dengan roh-roh malam yang terpilih di sisi Allah 
dan dengan roh waktu fajar yang terserlah gemilang. 




4. "Dan demi malam ketika ia berlalu." 



Malam di sini digambarkan sebagai satu makhluk yang hidup yang berlalu di alam 
seolah-olah pengawal yang meronda di dalam gelap atau seolah-olah perantau yang 
memilih waktu malam sebagai masa perjalanannya yang jauh. Alangkah indah 
ungkapannya, alangkah mesra pemandangan dan alangkah cantik bunyi kata-katanya 
dan alangkah seimbangnya pula dengan suasana-suasana waktu wajar, malam-malam 
yang sepuluh, ibadat solat yang genap dan yang ganjil! 

Semuanya itu bukannya sekadar kata-kata dan ungkapan-ungkapan sahaja, malah ia 
merupakan hembusan bayu-bayu waktu fajar dan titis-titis embun yang semerbak harum, 
atau ia merupakan bisikan mesra kepada hati dan rayuan yang gemulai kepada roh atau 
sentuhan yang penuh erti kepada hati nurani insan. 

Ia merupakan gambaran keindahan yang menarik, yang membisik-bisik lembut 
dan penuh mesra, satu keindahan yang tidak dapat dibandingkan dengan keindahan 
persepsi-persepsi penyajak yang bebas, kerana ia merupakan satu keindahan kreatif 
yang sekaligus menggambarkan hakikat yang benar. Oleh sebab itulah pada akhir ayat 
diiringi dengan pertanyaan: 

5. "Tidakkah sumpahku itu merupakan sumpah (yang mengandungi hikmat) 
kepada orang-orang yang berakal." 

Ini satu pertanyaan untuk menegakkan hakikat bahawa sumpah dengan kejadian- 
kejadian itu merupakan sumpah yang penuh erti dan meyakinkan kepada setiap orang 
yang berakal fikiran. Penggunaan bentuk pertanyaan untuk menegakkan hakikat itu 
adalah lebih halus dan sesuai dengan suasana lembut dan membisik dalam ayat-ayat ini. 

****** 



(Pentafsiran ayat-ayat 6 - 14) 



Adapun objek yang menjadi sasaran sumpah ini tidak lagi dijelaskan untuk 
ditafsirkannya selepas ini, iaitu isu kezaliman, pencabulan, kerosakan dan tindakan Allah 
menimpakan balasan-Nya ke atas mereka yang melakukan, kezaliman dan kerosakan itu. 
Ia merupakan isu yang benar berlaku, dijadikan objek sumpah itu dalam bentuk 
sindiran yang sesuai pada umumnya dengan sentuhan-sentuhan surah yang ringan 
ini: 

0 

6. "Tidakkah engkau perhatikan bagaimana Tuhanmu bertindak terhadap 
kaum 'Ad?" 





7. "Iaitu penduduk negeri Iram yang mempunyai khemah-khemah yang 
bertiang tinggi." 





"Yang tidak pernah diciptakan sepertinya di negeri-negeri yang lain." 



358 JUZlf YANG KETIGA PULUH 

9. "Dan terhadap kaum Thamud yang handal memahat bukit-bukit batu di 
Wadil-Qura." 

j 

s 

10. "Dan terhadap Fir'aun yang mempunyai binaan-binaan besar yang teguh." 

11. "Mereka semua telah bermaharajalela di negeri masing-masing." 

0',\25\Q[ 

12. "Dan mereka telah melakukan banyak kerosakan." 

13. "Kerana itu Tuhanmu menimpakan ke atas mereka cemeti azab." 





/J» V 



' • p j 



1 4 . "Sesungguhnya Tuhanmu itu sentiasa mengawasi (tindak-tanduk hamba- 
Nya)." 



Penggunaan ungkapan pertanyaan dalam persoalan-persoalan seperti ini lebih 
membangkitkan kesedaran dan perhatian. Ayat-ayat ini pada mulanya ditujukan kepada 
Nabi s.a.w., kemudian kepada siapa sahaja yang dapat memahami dan meneliti kejatuhan 
dan kebinasaan umat-umat yang diketahui oleh generasi yang mula-mula menerima al- 
Qur'an ini, juga kebinasaan yang telah dibuktikan oleh kesan-kesan sejarah dan cerita- 
cerita yang masih kekal dihikayatkan oleh generasi-generasi yang silih berganti. Kata-kata: 




6. "Bagaimana Tuhanmu bertindak?" 



Kebinasaan llmat 
'Ad dan Thamud 



yang menghubungkan tindakan itu kepada Allah menyerapkan perasaan tenteram mesra 
dan tenang ke dalam hati orang-orang Mu'min, terutama mereka yang sedang menderita 
di Makkah di bawah penindasan dan kekejaman orang-orang Musyrikin yang zalim dan 
kejam yang menentang da'wah dan mengawasi setiap langkah penda'wah. 



Di dalam ayat-ayat yang pendek itu, Allah kumpulkan semua kisah kejatuhan dan 
kebinasaan umat-umat yang paling kejam yang dikenali dalam sejarah purba, iaitu kisah 
kebinasaan umat 'Ad di Iram iaitu umat 'Ad yang pertama. Menurut satu pendapat, mereka 

adalah dari bangsa Arab tulen atau bangsa Arab di padang gurun. Tempat kediaman mereka 
ialah di al-Ahqaf, iaitu kawasan bukit pasir di selatan Semenanjung Tanah Arab di antara 
Hadhramaut dan negeri Yaman. Mereka adalah kaum Badwi yang tinggal di khemah- 
khemah yang ditegakkan di atas tiang-tiang yang tinggi. Mereka telah disifatkan oleh 
al-Qur'an sebagai umat yang gagah dan ganas. Di zaman itu, suku 'Ad merupakan suku 
yang paling kuat dan terkenal: 



8. "Yang tidak pernah diciptakan sepertinya di negeri-negeri yang lain." 

9. "Dan terhadap kaum Thamud yang handal memahat bukit-bukit batu di 
Wadil-Qura." 

Kaum Thamud tinggal di al-Hijr di utara Semenanjung Tanah Arab di antara Madinah 
dan Syam. Mereka telah memotong batu-batu bukit untuk membuat istana-istana, dan 
mereka juga memahat bukit-bukit batu untuk dijadikan rumah-rumah kediaman dan 
gua-gua. 



10. "Dan terhadap Fir'aun yang mempunyai binaan-binaan besar yang teguh." 




f f 










Menurut pendapat yang terkuat, yang dimaksudkan dengan binaan-binaan besar 
yang teguh itu ialah binaan-binaan Ahram (piramid) yang berbentuk seperti pasak yang 
teguh kukuh di bumi. Raja Fir'aun yang dimaksudkan di sini ialah Raja Fir'aun yang 
zalim di zaman Nabi Musa a.s. 




11. "Mereka semua telah bermaharajalela di negeri masing-masing." 




12. "Dan mereka telah melakukan banyak kerosakan." 



Tidak ada di sebalik kemaharajalelaan dan kezaliman itu melainkan ialah 
kerosakan. Kemaharajalelaan itulah yang merosakkan pemerintah yang zalim dan 
merosakkan orang-orang yang ditimpa kemaharajalelaan itu. Begitulah juga ia 
merosakkan perhubungan-perhubungan dalam semua bidang kehidupan. Ia 



Kebinasaan Fir'aun 



Pemerintahan 
Yang Zalim Mero- 
sakkan Seluruh 
Kehidupan 

Cemeti Allah Mem- 
bclasah Setiap 
Yang Zalim 



mengubahkan kehidupan manusia dari garisnya yang sihat, bersih dan membina kepada 
satu garis yang lain yang membuat khilafah manusia di bumi sama sekali tidak dapat 
ditegakkan. 

Kemaharajalelaan membuat pemerintah yang zalim itu tunduk kepada hawa 
nafsunya, kerana ia tidak pernah merujukkan kepada satu neraca pertimbangan yang 
tetap, dan tidak pernah berhenti di garis batasan yang jelas. Kerana itu dialah sendiri 
yang pertama menjadi korban kerosakan. la meletakkan dirinya di bumi bukan lagi 
di tempat seorang hamba yang dilantikkan Allah sebagai khalifah, kerana itu Fir'aun 
pernah berkata kepada rakyat jelatanya: 




24. "Akulah Tuhan kamu Yang Maha Tinggi." 

(Surah an-Naazi'aat) 

Kata-kata ini diucapkan setelah ia dirosakkan oleh kezaliman dan kemaharajalelaannya 
sendiri, dan melampaui batas seorang hamba selaku makhluk Allah hingga tergamak 
membuat dakwaan yang keji itu. Itulah kemuncak kerosakan. 

Kemaharajalelaan dan kezaliman pemerintah juga membuat rakyat jelata menjadi 
abdi yang hina dan membuat mereka menyimpan dendam kesumat yang terpendam, 
kefana itu perasaan-perasaan kehormatan insaniyah dan .bakat-bakat daya cipta mereka 
yang bebas akan menjadi lumpuh, kerana bakat-bakat itu hanya dapat berkembang 
dalam suasana yang bebas sahaja. Jiwa manusia yang dihina itu akan menjadi busuk 
dan menjadi tanah subur bagi pembiakan ulat-ulat nafsu syahwat yang rendah dan 
keinginan-keinginan yang tidak sihat, juga menjadi gelanggang berbagai-bagai 
penyelewengan, dan seterusnya menyebabkan lenyapnya hati nurani dan ketajaman akal 
fikiran, dan hilangnya semangat dermawan, hemah yang tinggi dan cita-cita yang luhur. 
Itulah kemuncak kerosakan. 

Kemaharajalelaan dan kezaliman pemerintah itu juga menghancurleburkan segala 
neraca pertimbangan, segala nilai dan segala pemandangan yang lurus dan jujur, kerana 
neraca-neraca, nilai-nilai dan pandangan-pandangan yang saksama itu merupakan ancaman 
dan bahaya kepada pemerintah-pemerintah yang zalim. Oleh sebab itu neraca-neraca dan 
nilai-nilai yang benar itu perlu dipalsukan, dan pandangan-pandangan yang lurus itu perlu 
diselewengkan supaya ia dapat menerima gambaran kezaliman yang buruk itu. Itulah 
kemuncak kerosakan. 

Apabila pemerintah-pemerintah yang bermaharajalela melakukan berbagai-bagai 
kerosakan dan kejahatan, maka ubatnya tidak lain dan tidak bukan melainkan permukaan 
bumi ini harus dibersihkan dari segala kerosakan itu. 

13. "Kerana itu Tuhanmu menimpakan ke atas mereka cemeti azab." 



14. "Sesungguhnya Tuhanmu itu sentiasa mengawasi (tindak-tanduk hamba- 
Nya)." 



Tuhanmu sentiasa mengamati mereka dan merakamkan segala tindak-tanduk 
mereka, dan apabila kerosakan dan kejahatan itu semakin banyak, maka Allah menimpakan 
ke atas mereka, cemeti azab yang membinasakan mereka. Ungkapan ini menimbulkan 
rasa kesakitan digigit sebatan cemeti apabila ia menyebut kata-kata "cemeti" dan 
menimbulkan rasa di selubungi azab apabila ia menyebut kata-kata "menimpakan ke 
atas mereka." Di sini kesakitan yang pedih bercampur dengan rasa diselubungi 
keseksaan yang menimpa orang-orang yang zalim dan bermaharajalela yang 
melakukan berbagai-bagai kerosakan dan kejahatan di bumi. 



Cerita-cerita kebinasaan umat-umat yang zalim itu mencurahkan rasa ketenangan 
dan ketenteraman ke dalam hati orang Mu'min yang sedang menghadapi penindasan 
dan kezaliman di setiap zaman dan tempat. 




14. "Sesungguhnya Tuhanmu itu sentiasa mengawasi (tindak-tanduk hamba- 
Nya.)" 



Ayat ini melimpahkan suatu perasaan ketenteraman yang istimewa, kerana 
Tuhanmu adalah Pengawal dan Pemerhati yang tiada suatu pun yang terlepas atau 
terluput dari kawalan dan pemerhatiannya. Justeru itu setiap Mu'min harus bertenang 
dan meni'mati tidur nyenyak sepenuh mata, kerana Allah sentiasa mengawasi kezaliman, 
kejahatan dan kerosakan. 

Demikianlah kita dapat melihat contoh-contoh perencanaan Ilahi di dalam urusan 
da'wah selain dari contoh yang dikemukakan dalam Surah al-Buruj mengenai pembesar- 
pembesar yang menyeksa manusia dalam parit-parit api, dan dengan contoh-contoh 
inilah al-Qur'an telah dan akan terus mendidik orang-orang Mu'min supaya bertenang 
dan menyerahkan segala-galanya kepada perencanaan Allah yang mengatur segala 
sesuatu mengikut iradat-Nya. 

14. "Sesungguhnya Tuhanmu itu sentiasa mengawasi (tindak-tanduk hamba- 

Nya)." 

Dialah yang melihat, menghisab dan menentukan balasan mengikut pertimbangan 
neraca yang halus yang tidak pernah salah, tidak pernah zalim dan tidak pernah 
terpengaruh kepada rupa bentuk yang lahir, malah yang menjadi perhitungannya ialah 
hakikat yang benar di dalam segala perkara. Ini berlainan dengan manusia yang selalu 
membuat pertimbangan-pertimbangan yang salah dan penilaian-penilaian yang 
menyeleweng. Mereka tidak nampak melainkan rupa bentuk yang lahir sahaja selama 
mereka tidak berhubung dengan neraca Allah. 



(Pentafsiran ayat-ayat 15 - 16) 




1 5 . "Adapun manusia, apabila diuji Tuhannya dengan memberikan kepadanya 
kemuliaan dan ni'mat-ni'mat (yang mewah), maka dia akan berkata 
(megah): Tuhanku memuliakanku." 

* s A /'f >' » '// 

16. "Dan apabila dia diuji Tuhannya dengan menyempitkan rezekinya, maka 
dia akan berkata (hampa): Tuhanku telah menghinakanku." 

Kefahama”h Y ang Inilah kefahaman atau persepsi manusia terhadap ujian-ujian Allah ke atas mereka 

ujian Aiiah dalam bentuk kesenangan dan kesusahan hidup, keluasan dan kesempitan mata 
pencarian. Mereka diuji dengan ni'mat dan kemuliaan, dengan harta dan pangkat, tetapi 
mereka tidak sedar bahawa semuanya itu hanya suatu ujian dari Allah dengan tujuan 
untuk menentukan balasan, tetapi mereka menyangka bahawa rezeki yang mewah 
dan pangkat yang tinggi itu merupakan bukti bahawa mereka memang wajar di sisi 
Allah untuk menerima kemuliaan itu atau merupakan tanda bahawa mereka telah 
dipilih Allah, kerana itu mereka menganggapkan ujian dan dugaan itu sebagai balasan 
dan hasil natijah, dan mereka mengukur darjat kemuliaan di sisi Allah itu dengan 
keluasan hidup dunia. Dan jika Allah menguji mereka dengan kesempitan mata 
pencarian, mereka terus menganggapkannya sebagai balasan dan hukuman dari Allah. 
Mereka memandang kesempitan rezeki sebagai suatu penghinaan dari Allah, kerana 
pada hemat mereka jika Allah tidak mahu menghinakan mereka, tentulah Ia tidak 
menyempitkan rezeki mereka. 

Kedua-dua kefahaman dan penilaian itu adalah salah belaka, kerana keluasan atau 
kesempitan rezeki merupakan ujian Allah terhadap hamba-Nya, sama ada mereka 
memperlihatkan kesyukuran atau keangkuhan terhadap ni'mat itu, dan sama ada mereka 
memperlihatkan kesabaran atau kebosanan terhadap kesempitan hidup itu, sedangkan 
balasan ditetapkan kemudian mengikut sikap yang diperlihatkannya. Bukanlah 
segala pemberian atau penahanan ni'mat-ni'mat dunia itu merupakan balasan dari Allah, 
kerana nilai seseorang hamba di sisi Allah sama sekali tidak bergantung kepada harta 
benda atau keluasan hidup dunia yang dimilikinya. Keredhaan dan kemurkaan Allah tidak 
boleh dicam dari pemberian dan penahanan rezeki yang limpah dalam kehidupan dunia, 
kerana Allah mengumiakan pemberian-Nya kepada siapa sahaja, sama ada kepada orang 
yang baik atau kepada orang yang tidak baik, dan Ia juga menahankan pemberian-Nya 
kepada siapa sahaja, sama ada kepada orang yang baik atau kepada orang yang tidak 
baik. Yang menjadi pokok pegangan ialah Allah mengumiakan pemberian-Nya untuk 
menguji, dan menahankan pemberian-Nya juga untuk menguji. Jadi yang dikira dan 
dipegang ialah hasil dari ujian itu. 

Tetapi manusia, apabila hatinya kosong dari iman, tidak dapat memahami hikmat 
penahanan dan pemberian ni'mat dan rezeki itu, dan tidak dapat memahami hakikat 
nilai dalam neraca pertimbangan Allah. Sebaliknya, apabila hatinya dipenuhi keimanan, 
ia akan berhubung dengan Allah dan akan memahami hikmat di sebalik pemberian 
dan penahanan ni'mat-ni'mat itu. Kerana itu ni'mat-ni'mat dunia dipandang ringan 
dalam pertimbangannya. Ia juga sedar terhadap balasan di sebalik ujian itu, kerana itu ia 
terus berbakti kepada Allah, sama ada di dalam kesenangan atau kesusahan. Ia 
mengambil sikap bertenang dengan takdir Allah terhadap dirinya, sama ada di dalam 
kesenangan atau kesusahan, dan ia mengenal kadar dirinya di dalam neraca pertimbangan 
Allah tanpa memandang kepada nilai-nilai ni'mat dunia yang lahir dan kosong itu. 

(Pentafsiran ayat-ayat 17 - 20) 

Dahulu al-Qur'an menujukan ayat-ayat ini di Makkah kepada segolongan manusia 
yang boleh didapati dalam setiap masyarakat jahiliyah yang putus hubungannya dengan 
alam yang lebih tinggi dan lebih luas dari alam bumi, iaitu golongan manusia yang 
membuat sangkaan yang salah terhadap Tuhan mereka apabila Dia meluas dan 
menyempitkan rezeki mereka, juga membuat penilaian yang salah terhadap harga 
manusia di bumi. Bagi mereka harta kekayaan dan pangkat kebesaran itulah yang 
menjadi ukuran segala-galanya. Tiada lagi ukuran yang lebih tinggi dari harta kekayaan 
dan pangkat kebesaran, kerana itu mereka begitu haloba merebut kekayaan dan begitu 
cinta kepada harta mereka, dan kerana itu mereka mewarisi sifat tamak, rakus, bakhil 
dan kikir. Justeru itulah Allah mendedahkan rahsia hati mereka dan menjelaskan 
bahawa sifat tamak haloba dan bakhil itulah yang menjadi punca kesilapan mereka 
dalam memahami hikmat ujian Allah di sebalik perluasan dan penyempitan rezeki 
mereka. 



Punca Kefahaman 
Yang Salah 

17. "Tidak sekali-kali begitu, bahkan kamu tidak memuliakan anak yatim." 




18. "Dan kamu tidak saling menggalak untuk memberi makanan kepada 
orang miskin." 




19. "Dan kamu makan harta pusaka dengan segala kerakusan." 




20. "Dan kamu cintakan harta kekayaan dengan segala kecintaan." 



Tidak sekali-kali begitu, hakikat yang sebenar bukan seperti yang dikatakan oleh 
manusia yang kosong dari iman itu. Keluasan rezeki bukannya bukti seorang itu 
dimuliakan di sisi Allah, begitu juga kesempitan rezeki bukannya bukti ia dihinakan di sisi 
Allah. Hakikat yang sebenar ialah kerana kamu tidak menunaikan kewajipan memberi 
derma dan tidak membayar hak yang wajar di atas harta kekayaan kamu, kamu tidak 
memuliakan anak yatim yang masih kecil yang telah kehilangan penaung dan 
pemeliharanya apabila ia ditinggalkan orangtuanya, dan kamu juga tidak berusaha 
menggalakkan kerjasama untuk memberi makanan kepada orang-orang miskin. Mereka 
sabar dan tidak mengemis di sana sini sedangkan mereka amat memerlukan bantuan, 
Allah mengirakan perbuatan meninggalkan usaha menggalakkan kerjasama untuk 
memberi makanan kepada orang-orang miskin itu sebagai perbuatan yang amat keji. Allah 
juga menyarankan betapa perlunya gerakan takaful sosial untuk mengarah dan 
memimpin orang ramai menunaikan kewajipan sosial dan kebajikan umum. Inilah ciri 
ajaran Islam. 

Kamu tidak mengerti makna ujian Allah, dan kamu tidak pernah mencuba untuk 
berjaya di dalam ujian itu dengan memuliakan anak yatim dan dengan usaha menggalakkan 
kerjasama untuk memberi makanan kepada orang-orang miskin. Bahkan kamu 
sebaliknya makan harta pusaka dengan segala kerakusan, dan cintakan harta kekayaan 
dengan sepenuh hati hingga tidak ada lagi di dalam jiwa kamu semangat dermawan dan 
murah hati terhadap golongan yang memerlukan bantuan dan makanan. 



Sebagaimana telah dijelaskan sebelum ini bahawa Islam di negeri Makkah sedang 
menghadapi golongan manusia yang tamak mengumpulkan harta kekayaan dengan 
segala cara dan usaha yang menyebabkan hati mereka jadi keras dan kejam. Kelemahan 
anak-anak yatim telah menggalakkan mereka untuk merampas harta benda mereka 

dengan berbagai-bagai tipu helah terutama anak-anak yatim perempuan dan terutama 
harta kekayaan yang ada kaitan dengan pusaka (sebagaimana telah dijelaskan di berbagai- 
bagai tempat dalam tafsir ini). Kecintaan kepada harta dan usaha mengumpulkan kekayaan 
dengan mu'amalah riba merupakan satu gejala yang amat ketara di dalam masyarakat 
Makkah sebelum Islam. Dan itulah ciri masyarakat-masyarakat jahiliyah di setiap zaman 
dan tempat hingga ke zaman sekarang. 



Selain dari mendedahkan rahsia hati mereka yang sebenar, maka ayat-ayat ini 
merupakan kecaman dan sangkalan terhadap sikap yang seperti ini dengan 
mengulang-ngulang kata " 5^5 " (tidak sekali-kali begitu). Kecaman itu juga dapat dilihat 
pada susunan ungkapan-ungkapan dan nada-nadanya yang melukiskan kerakusan dan 
ketamakan mereka: 








19- "Dan kamu makan harta pusaka dengan segala kerakusan." 



(Pentafsiran ayat-ayat 21-26) 



Setelah al-Qur'an mendedahkan sikap mereka yang keji dan setelah menerangkan 
kefahaman mereka yang salah terhadap ujian Allah yang memberi ni'mat rezeki atau 
menahan pemberian ni'mat itu, maka ia mengemukakan pula ancaman ngeri dengan 
Hari Balasan dan hakikatnya selepas manusia diuji dan diketahui natijahnya dalam satu 
nada pernyataan yang keras: 




2 1 . "Tidak sekali-kali tidak, apabila bumi telah digegarkan dengan sedahsyat 
gegaran." 




22. "Dan apabila Tuhanmu tiba dan para malaikat turun berjajar." 




23- "Dan apabila pada hari itu dibawa Neraka Jahannam, maka pada hari 
itulah baru manusia sedar, tetapi apalah gunanya kesedaran itu?" 



Suasana Gawat 
Pada Hari Qlamat 



Keinsafan Yang 
Terlewat Masanya 
Tidak Berguna 

24. "Dia akan merungut: Alangkah bagusnya jika aku telah sediakan amalan- 
amalan yang baik untuk hidupku (di Akhirat)!" 




25. "Pada hari itu, tiada seorang pun yang mengazab sedahsyat azab-Nya." 






26. "Dan tiada seorang pun yang mengikat sedahsyat ikatan-Nya." 



Gegaran atau gempa bumi yang dahsyat itu akan menghancurleburkan tetanda 
bumi dan meranapkannya. Ia merupakan salah satu perubahan besar alam yang 
berlaku pada Hari Qiamat. Kehadhiran Allah dan para malaikat yang berjajar itu merupakan 
satu perkara ghaib yang kita tidak ketahui hakikatnya selama kita masih berada di 
bumi ini, tetapi ungkapan ayat-ayat ini menjadikan kita benar-benar merasa kebesaran 
dan kehebatan hari itu. Begitu juga perkara pembawaan Neraka pada hari itu kita ambil 
dengan erti Neraka itu amat dekat kepada mereka atau orang-orang yang akan diseksa 
itu didekatkan kepada Neraka. Cukuplah sekadar ini sahaja. Adapun hakikat dan cara 
yang sebenar yang akan berlaku pada hari itu, maka ia merupakan perkara-perkara ghaib 
yang disimpankan Allah untuk Hari Qiamat. 



Dari ungkapan ayat-ayat ini dan dari irama-iramanya yang keras itu ternampaklah 
satu pemandangan yang mengerikan hati dan melayukan mata ketika bumi digegarkan 
dengan gempa-gempa yang amat dahsyat dan ketika Allah Yang Maha Kuasa bertajalli 
memegang teraju urusan pengadilan dan hukuman, ketika para malaikat berdiri berjajar 
dan ketika Neraka dibawa ke sana dalam keadaan siap-siaga: 



23. "Dan apabila pada hari itu dibawa Neraka Jahannam, maka pada hari 
itulah baru manusia sedar, tetapi apalah gunanya kesedaran itu." 



Manusia yang lalai dari hikmat ujian Allah yang menahan dan melimpahkan rezeki, 
manusia yang telah makan harta pusaka dengan segala kerakusan, manusia yang 
cintakan kepada harta kekayaannya dan tidak memuliakan anak-anak yatim dan tidak 
pula menggalakkan orang-orang lain supaya memberi makan kepada orang-orang 
miskin, manusia yang bertindak zalim, melampau, melakukan berbagai-bagai kerosakan 
dan berpaling dari iman.... pada hari itu barulah ia teringat kepada ajaran yang benar 
dan insaf terhadap apa yang dilihat dengan mata kepalanya, tetapi sayang, waktu telah 
luput, kerana itu: 

23- "Apalah gunanya kesedaran itu." 

Masa untuk mencari keinsafan telah berlalu dan ia tidak akan kembali memberi 
faedah kepada sesiapa pun pada Hari Balasan itu. Ia akan menjadi satu penyesalan yang 
besar, kerana kehilangan peluang menyediakan amalan semasa berada di dunia. 

Apabila hakikat ini terbentang jelas kepadanya: 

24. "Dia akan merungut, alangkah bagusnya jika aku telah sediakan amalan* 

amalan yang baik untuk hidupku (di Akhirat)!" 

Alangkah bahagianya jika aku telah membuat persediaan dengan amalan yang 
salih untuk kehidupanku di negeri Akhirat, kerana hidup di negeri Akhirat inilah 
merupakan hidup haqiqi yang wajar dengan nama hidup, yang wajar dibuat persediaan 
dan bekalan untuk menghadapinya. Alangkah bahagianya aku jika...! Itulah angan-angan 
yang membayangkan penyesalan yang jelas, dan itulah sahaja kemuncak yang dapat 
dilakukan oleh seseorang pada hari Akhirat. 



Kemudian al-Qur'an menggambarkan untung nasib mereka setelah mereka 
meluahkan penyesalan dan angan-angan yang kosong: 

' • 'i' 

{«P xA 

25- "Pada hari itu, tiada seorang pun yang mengazab sedahsyat azab-Nya." 






26. "Dan tiada seorang pun yang mengikat sedahsyat ikatan-Nya." 



Itulah Allah Yang Maha Gagah Kuasa yang akan menyeksakan mereka dengan 
penyeksaan yang tidak ada tolok bandingnya, dan yang akan mengikat dan membelenggu 
mereka dengan pembelengguan yang tidak pernah dilakukan oleh sesiapa pun. 
Gambaran penyeksaan dan pembelengguan Allah telah diterangkan dengan panjang 
lebar di dalam surah-surah lain yang menayangkan berbagai-bagai pemandangan di 
Hari Qiamat, sedangkan dalam surah ini gambaran penyeksaan dan pembelengguan itu 
hanya disebut secara umum dan disifatkan sebagai sesuatu yang unik yang tidak dapat 



Azab Yang Tiada 
Tolok Bandingnya 

dibandingkan dengan cara-cara penyeksaan dan pembelengguan yang dilakukan manusia. 
Penerangan ini sejajar dengan penerangan mengenai kekejaman manusia-manusia 
zalim yang diwakili oleh kaum 'Ad, Thamud dan Fir'aun yang telah diterangkan di 
dalam surah ini. Mereka telah melakukan berbagai-bagai kerosakan dan kejahatan di 
muka bumi termasuk menyeksa dan mengikat manusia dengan rantai dan belenggu. 
Ayat-ayat ini seolah-olah berkata: "Wahai Nabi! Wahai orang-orang Mu'min! Inilah 
Tuhanmu yang akan menyeksa dan membelenggu orang-orang yang zalim yang telah 
menyeksa dan membelenggukan manusia, tetapi di antara penyeksaan dan 
pembelengguanku dengan penyeksaan dan pembelengguan mereka terdapat perbezaan 
yang amat jauh. Alangkah ringannya penyeksaan dan pembelengguan makhluk! Dan 
alangkah beratnya penyeksaan dan pembelengguan Khaliq! Biarlah mereka mengazab 
dan membelenggu manusia seperti mereka, kerana mereka akan dibalas dengan 
penyeksaan dan pembelengguan yang di luar kefahaman dan dugaan manusia! 



(Pentafsiran ayat-ayat 27 - 30) 



Di tengah-tengah suasana Qiamat yang ngeri dan di tengah-tengah suasana 
penyeksaan dan pembelengguan yang dahsyat dan di luar segala kefahaman itu, 
tercetuslah suara panggilan dari al-Mala'ul-A'la menyeru orang yang beriman: 




Orang Yang Ber- 
jiwa Mutma'innah 
Dipersilakan Ma- 
suk Ke Dalam 
Syurga 



27. "Wahai jiwa yang tenang!" 



28. "Kembalilah kepada Tuhanmu dengan penuh kepuasan dan mendapat 
keredhaan dari-Nya." 




29- "Dan silalah masuk ke dalam kumpulan para hamba kesayangan-Ku." 




30. "Dan silalah masuk ke dalam Syurga-Ku." 

Demikianlah ia diseru dengan penuh mesra dan lemah-lembut: 'Wahai". Ia diseru 
dengan ciri kerohaniyah dan penuh penghormatan: Wahai jiwa". Ia diseru dengan 
memberi sanjungan dan ketenangan: 

27. "Wahai jiwa yang tenang!" 



Dan di tengah-tengah suasana belenggu dan ikatan itu muncul kebebasan, 
kesenangan dan kemewahan: 




28. "Kembalilah kepada Tuhanmu dengan kepuasan dan mendapat keredhaan 
dari-Nya." 

Yakni kembalilah kepada asal mulamu setelah berpisah dengan bumi dan bercerai 
dengan dunia. Pulanglah kepada Tuhanmu kerana di antara Dia dan engkau terdapat 
hubungan dan perkenalan yang kukuh. Kembalilah: 




28. "Dengan kepuasan dan mendapat keredhaan dari-Nya." 

Ia diseru sedemikian lembut yang membuat suasana seluruhnya diselubungi 
kemesraan yang bertimbal balik, kepuasan dan keredhaan: 



29. "Dan silalah masuk ke dalam kumpulan para hamba kesayangan-Ku." 

Iaitu para hamba-Ku yang muqarrabin yang dipilih untuk mendapatkan darjat itu. 




30. "Dan silalah masuk ke dalam Syurga-Ku." 

Di bawah naungan dan rahmat-Ku. 



Dari seruan pertama: 



27. 'Wahai jiwa yang tenang!" 

lagi jelas terbayang rasa kasih mesra Ilahi yang mengusap jiwa-jiwa penghuni Syurga, 
iaitu jiwa yang tenang tenteram terhadap Allah dan jalan hidupnya, terhadap qadha' 
qadar Allah yang ditetapkan ke atas dirinya, juga jiwa yang tenang tenteram, sama ada 
di dalam kesenangan atau kesusahan, sama ada dalam keluasan atau kesempitan, 
sama ada ia dikumia atau ditahankan kurnia, ia selama-lamanya tetap tenang tenteram, 
tidak ragu-ragu, tidak menyeleweng dan tidak teragak-agak di tengah jalan dan tidak 
gentar pada Hari Qiamat yang ngeri. 

Kemudian ayat-ayat itu berlalu berturut-turut menyelubungi seluruh suasana 
dengan keamanan, kepuasan, ketenteraman dan irama kata-kata yang lemah-lembut di 
sekeliling pemandangan yang membayangkan rasa kemesraan, hubungan yang dekat 
dan rasa ketenangan, itulah Syurga dengan hembusan-hembusan bayunya yang 
nyaman dan menyegar menjenguk di celah-celah ayat ini, dan di atasnya muncul tajalli 
wajah ar-Rahman Yang Mulia dan Maha Gemilang. 



